Phylacope
Phylacope Situs in Graecia Phylacope, litteris Graecis Φυλακωπή, est locus oppidi culturae Cycladicae in insula Melo siti, ab archaeologis Britannis annis 1896-1899 et 1910 rursusque duce Colin Renfrew annis 1974-1977 effoditi. Ibi reperta sunt fragmenta picturae muralis Piscium volitantium hodie apud Museum Archaeologicum Nationale Athenis ostentata; ibi etiam pes figlinus quo piscatores quattuor depinguntur. Iuxta Phylacopam cumulus lapidum obsianorum magnus repertus est, e fodinis duabus Meliis apportatorum (videlicet Demenegacium et Ad Nychia), fortasse ut in alias insulas committerentur.